संतोष भदौरिया ने गोष्‍ठी के आयोजन के उद्देश्‍य को स्‍पष्‍ट करते हुए कहा कि भूमंडलीकरण और चरम उपभोक्‍तावाद के दौर में जब हमारी स्‍मृतियां धूमिल हो रही हैं और नव उपनिवेशवाद के भँवर में आकर हम आर्थिक और सांस्‍कृतिक पराधीनता की ओर बढ़ रहे हैं, तब हमारे लिए राष्‍ट्रीय स्‍वाधीनता आंदोलन का पुन: स्‍मरण आवश्‍यक है क्‍योंकि वहां से प्रेरित होकर हम भारत का नवनिर्माण करने की दिशा में अग्रसर हो सकते हैं।